СПРАВКА ПО ЧЛ. 26, АЛ. 5 ОТ ЗАКОНА ЗА НОРМАТИВНИТЕ АКТОВЕ
ЗА ОТРАЗЯВАНЕ НА СТАНОВИЩАТА, ПОЛУЧЕНИ ПРИ ОБЩЕСТВЕНАТА КОНСУЛТАЦИЯ ПО ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № Н-5 ОТ 2018 Г. ЗА УСЛОВИЯТА И РЕДА ЗА ПРИЕМАНЕ НА СЛУШАТЕЛИ
ВЪВ ВОЕННА АКАДЕМИЯ „ГЕОРГИ СТОЙКОВ РАКОВСКИ“

	1.
	10 февруари 2025 г. 13:34:04 ч.
dimcheva
	Некоректен текст съгласно разпоредбите на Н-28/2010 г.
1. В § 2 т. 10
„10. в последния атестационния формуляр, по Приложение № 1 към чл. 9, ал. 1, т. 1 от Наредба № Н-28 от 2010 г. за критериите, условията и реда за атестиране на военнослужещите от Министерството на отбраната, структурите на пряко подчинение на министъра на отбраната и Българската армия, да притежават окончателна оценка от старшия атестиращ, за необходимост от допълнително обучение за степен на висше образование по военна специалност.“.“
да се измени така:
„10. в последния атестационния формуляр, по Приложения № 1 – 4 и 7 към чл. 9, ал. 1 от Наредба № Н-28 от 2010 г. за критериите, условията и реда за атестиране на военнослужещите от Министерството на отбраната, структурите на пряко подчинение на министъра на отбраната и Българската армия, да притежават окончателна оценка от старшия атестиращ, за необходимост от допълнително обучение за степен на висше образование по военна специалност.“.“
2. В § 3. т. 10
„10. определеният потенциал за развитие от старшия атестиращ в последния атестационен формуляр, по Приложение № 1 към чл. 9, ал. 1, т. 1 от Наредба № Н-28 от 2010 г. за критериите, условията и реда за атестиране на военнослужещите от Министерството на отбраната, структурите на пряко подчинение на министъра на отбраната и Българската армия, да осигурява:“.
да се измени така:
„10. определеният потенциал за развитие от старшия атестиращ в последния атестационен формуляр, по Приложения № 1 – 4  и 7 към чл. 9, ал. 1 от Наредба № Н-28 от 2010 г. за критериите, условията и реда за атестиране на военнослужещите от Министерството на отбраната, структурите на пряко подчинение на министъра на отбраната и Българската армия, да осигурява:“.
МОТИВ:
Съгласно чл. 9, ал. 1 от Наредба № Н-28 от 2010 г. офицерите се атестират по Приложения № 1 – 4  и 7. 
Старият текст - Приложение № 1 към чл. 9, ал. 1, т. 1 - не обхваща всички офицери.
Разпоредбите в Наредба № Н-5/2018 г. се отнасят за офицерите от Министерството на отбраната, структурите на пряко подчинение на министъра на отбраната и Българската армия и следва текстовете в т. 10 да се прецизират.

	11 февруари 2025 г. 14:52:58 ч.
И.Кировски
	Да бъде заличена (отпадне), т .1 на Чл.18 (1) от НАРЕДБА № Н-5 от 25 януари 2018 г. за условията и реда за приемане на слушатели във Военна академия „Георги Стойков Раковски“.
„1. притежават висше образование с образователно-квалификационна степен „бакалавър“ по специалност от професионално направление „Военно дело“, придобита във висше военно училище в страната или във военно училище в чужбина, образованието от което се приравнява на такова от военно училище в страната, съгласно държавните изисквания;“
Мотиви:
· Прилагане на държавните изисквания, а имено „Наредба за държавните изисквания за придобиване на висше образование на образователно-квалификационните степени "бакалавър", "магистър" и "специалист".
· Създаване се възможност за увеличаване на броя на кандидатите за обучение.
Съгласно „Наредба за държавните изисквания за придобиване на висше образование на образователно-квалификационните степени "бакалавър", "магистър" и "специалист", Глава трета „Държавни изисквания за придобиване на висше образование на образователно-квалификационна степен "магистър", Чл. 9. (1) Обучението за придобиване на образователно-квалификационна степен "магистър" се провежда в три основни направления:
1. профилиране и задълбочаване на подготовката в съответствие с придобитата специалност на образователно-квалификационна степен "бакалавър";
2. подготовка след завършено средно образование по специалности, за които се предвижда обучение само за придобиване на образователно-квалификационна степен "магистър";
3. допълнителна широкопрофилна и интердисциплинарна подготовка за придобилите висше образование на образователно-квалификационна степен "бакалавър" или "магистър" по друга специалност.
В „ЗОВС на РБ и ППЗОВС“, няма забрана за офицери притежаващи образование различно от професионално направление "Военно дело", да не могат да кандидатстват за обучение, такава забрана (ограничение) се въвежда в т .1 на Чл.18 (1) от НАРЕДБА № Н-5 от 25 януари 2018 г. за условията и реда за приемане на слушатели във Военна академия „Георги Стойков Раковски“, която дописва „Наредба за държавните изисквания за придобиване на висше образование на образователно-квалификационните степени "бакалавър", "магистър" и "специалист".
Ако някой покрие всички изисквания (изпити) всички печелят!

	Не се приема
	Направеният коментар не е свързан с обхвата на направените предложения за изменение и допълнение на Наредба № Н-5/25.01.2018 г. за условията и реда за приемане на слушатели във Военна академия „Георги Стойков Раковски“

Придобиването на образователно-квалификационна степен „магистър“ в професионално направление „Военно дело“ е част от специалностите от регулираните професии (виж „Списък на регулираните професии в България“, публикуван на адрес: https://nacid.bg/bg/professio/?prf=79 ).
В изпълнение на Европейска директива 2005/36/ЕО, терминът регулирана професия е въведен в  Закона за висшето образование (ЗВО) през 2005 г.. Съгласно регламентацията на § 4в от ЗВО, "регулирана професия" е дейност или съвкупност от дейности, включена в Списъка на регулираните професии в Република България, която е от обществена значимост и/или е от съществено значение за живота и здравето на хората, и правото за упражняването на която е определено чрез законови, подзаконови или административни разпоредби, за притежаването на специфична професионална квалификация, удостоверена с документи за образование, правоспособност или предполага членство в професионална организация, работеща за поддържане на високо равнище в съответната професионална област, за осъществяването на което е получила специално признаване от държавата.
Регулираните професии в Професионално направление (ПН) „Военно дело“ са[footnoteRef:1]: [1:  https://nacid.bg/bg/professio/ ] 

· Офицер за тактическо ниво на управление;
· Офицер за оперативно ниво на управление;
· Офицер за стратегическо ниво на отбраната и въоръжените сили. 
С ПМС № 205 от 30.08.2012 г. са приети 
и се прилагат държавните изисквания за посочените регулирани професии  (https://lex.bg/laws/ldoc/2135808720 и https://lex.bg/laws/ldoc/2135808721).
Изискването за притежаване на ОКС „бакалавър“ в ПН „Военно дело“ при придобиване на ОКС „магистър“ в същото направление, изрично е регламентирано в чл. 2[footnoteRef:2] от  Наредбата за държавните изисквания за придобиване на висше образование на образователно-квалификационна степен "магистър" в професионално направление "военно дело" по специалностите от регулираните професии "офицер за оперативно ниво на управление" и "офицер за стратегическо ръководство на отбраната и въоръжените сили" (В сила от учебната 2012 - 2013 г., приета с ПМС № 205 от 30.08.2012 г.) [2:  Чл. 2. (1) Висше образование по специалности от регулираните професии "офицер за оперативно ниво на управление" и "офицер за стратегическо ръководство на отбраната и въоръжените сили" се придобива чрез обучение във военни академии на български офицери, притежаващи висше образование на образователно-квалификационна степен "бакалавър" или "магистър" в професионално направление "Военно дело".] 

